Ruku hore, kto má rád prekvapenia.
Trochu tajomstva majú radi deti aj dospelí. My sme pre teba pripravili plný kufrík pokladov, ktoré si každá slečna môže zamknúť len pre seba.
Krásny kufrík v ružovej farbe je dostatočne veľký na ukrytie svojich pokladov, hračiek, bez ktorých si nevieš predstaviť cestu do škôlky, na výlet alebo na prázdniny k starej mame. Kufrík toho vydrží veľa, je vyrobený z recyklovaného, odolného kartónu a prešitý pevnou niťou oranžovej farby. Ponesieš si ho za pohyblivé uško, ktoré ti padne presne do ruky.
V izbičke ti poslúži ako krásna dekorácia a skrýša pre hračky v jednom, aby sa mama nehnevala, že máš neporiadok.
Čo sme do kufríka ukryli?
Náučne kartičky
Ani si neuvedomíš ako ľahko budeš vedieť vďaka farebným kartičkám spočítať svoje hračky, objavíš všetky farby a dokonca sa naučíš aj prvé slovíčka po anglicky. Tu už končia všetky žarty, toto všetko ťa posúva medzi veľkáčky. Keď správne uhádneš všetky kartičky, uložíš si ich do textilného vrecúška, aby sa nepostrácali.
Ručne robené drevené pexeso ( 10 párov )
Keď sa spojí Native Kids a ToDo, vznikajú pekné veci. Po odkrytí správnych dvojičiek objavíš obľúbené dievčenské motívy. Aby sa ti nerozkotúľali po izbe, nezabudni po hre všetky diely uložiť do textilného vrecúška.
3D hračka motýľa
Máš rada farbičky? Tak ich rýchlo utekaj vybrať, aby si si vyfarbila a poskladala krásneho motýľa. Jednotlivé diely sú z recyklovaného kartónu a aby ti to šlo jednoduchšie, rastlinným atramentom sme pripravili tenké čiary, ktoré budú tvoju maliarsku ruku viesť. Mama alebo ocko ti určite radi pomôžu a pestrofarebný motýľ ti rozveselí tvoju izbu.
Ak to chcete poslať ako darček, pošleme to za vás. Stačí, ak nám do poznámky napíšete adresu, kam chcete prekvapenie doručiť.
Vonkajší rozmer kufríka: 30 x 21 x 9,5 cm
Na ošetrenie použite čistú handričku.